Diari Oficial de la Generalitat Valenciana


Sumari del DOGV 5701, del 12-02-2008 (2008/1656)

Resolució de 14 de desembre de 2007, de la Direcció Territorial de Castelló de la Conselleria de Medi Ambient, Aigua, Urbanisme i Habitatge, per la qual s'atorga a l'empresa Infinita Renovables de Castellón, SA l'autorització ambiental integrada per a la instal·lació d'una planta de producció de biodièsel, a la dàrsena sud del port de Castelló, al terme municipal de Castelló de la Plana
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/1656


Data del document
:   14-12-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Castelló de la Plana
    * edifici industrial
    * combustible substitutiu
    * empresa privada

Resolució de 14 de desembre de 2007, de la Direcció Territorial de Castelló de la Conselleria de Medi Ambient, Aigua, Urbanisme i Habitatge, per la qual s'atorga a l'empresa Infinita Renovables de Castellón, SA l'autorització ambiental integrada per a la instal·lació d'una planta de producció de biodièsel, a la dàrsena sud del port de Castelló, al terme municipal de Castelló de la Plana [2008/1656]  
Vistos els documents que es troben en l'expedient 01/07/AAI/CS, instruït a instàncies de l'empresa Infinita Renovables de Castellón, SA, a fi d'obtenir l'autorització ambiental integrada per a la instal·lació d'una planta de producció de biodièsel, s'emet aquesta resolució de conformitat amb els amb els següents,  
Antecedents de fet  
Primer. Amb data 23 de gener de 2007 Antonio Espiñeira Sánchez, en nom i representació de la mercantil Infinita Renovables de Castellón, SA, amb CIF F12806448 i domicili a Vigo (Pontevedra), c/ Camelias 114, baix, presenta als Serveis Territorials de la conselleria de Medi Ambient, Aigua, Urbanisme i Habitatge (abans conselleria de Territori i Habitatge) una sol·licitud d'autorització ambiental integrada per a una planta de biodièsel al Port de Castelló, conforme es detalla en l'annex II.  
A la sol·licitud s'adjunta l'informe de compatibilitat urbanística de l'Ajuntament de Castelló, de conformitat amb el que estableix l'article 26 de la Llei 2/2006, de 5 de maig, de prevenció de la contaminació i qualitat ambiental (d'ara endavant LPCA), i l'article 25 del Decret 127/2006, de 15 de setembre, del Consell de la Generalitat Valenciana, que desplega l'esmentada llei.  
Segon. En data 5 de març l'empresa aporta nova documentació, a requeriment d'aquesta conselleria.  
Tercer. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud, en el termini de 20 dies. Els informes es detallen en el punt III d'aquesta proposta, de conformitat amb el que estableix l'article 27 de la LPCA, i l'article 26 del Decret 127/2006, de 15 de setembre, del Consell de la Generalitat Valenciana, que desplega l'esmentada llei.  
Quart. Amb data 13 d'agost de 2007 se sotmet a informació pública l'expedient de referència durant un període de 30 dies hàbils, d'acord amb el que estableix l'article 28 de la LPCA i l'article 27 del Decret que desplega la LPCA, amb la publicació d'un anunci en el Diari Oficial de la Comunitat Valenciana (núm. 5576).   
Durant aquest no es presenten al·legacions al projecte en aquesta conselleria. En l'expedient consta el certificat de la informació pública. A l'Ajuntament de Castelló es presenta una al·legació remesa per l'Ajuntament d'Almassora, encara que presentada fora de termini.  
Cinqué. Transcorregut el termini d'informació pública, se sol·licita que emeten informe, previst en els articles 29 a 34 de la LPCA, i en els articles 28 a 34 del Decret, les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte a tots aquells aspectes que siguen de la seua competència, i s'adjunta l'al·legació de l'Ajuntament d'Almassora, presentada fora de termini, perquè en tinguen coneixement.  
Sisé. Amb data 12 de desembre de 2007 es realitza el tràmit d'audiència a l'interessat. En l'expedient consta l'escrit d'aquest on s'exposa que no hi ha res a al·legar, i sol·licita que es continue la tramitació del procediment amb l'elaboració de la proposta de resolució.  
Seté. Amb data 14 de desembre de 2007, la Comissió Territorial de Castelló d'Anàlisi Ambiental Integrat celebra una sessió ordinària i aprova la proposta de resolució de l'expedient 01/07/AAI/CS de sol·licitud d'autorització ambiental integrada, promogut per Infinita Renovables de Castellón, SA.  
Fonaments de dret  
Primer. L'objecte d'aquesta resolució és concedir l'autorització ambiental integrada a la mercantil Infinita Renovables de Castellón, SA, per a la instal·lació de la planta de biodièsel, d'acord amb el que estableix l'article 37 de LPCA, i l'article 36 del Decret que desplega l'esmentada llei.  
La planta disposarà d'una línia de procés de producció anual de biodièsel de 300.000 tones i una capacitat de 37,5 t/h. La forma d'operació serà continu 24 h amb un total de 8.000 hores anuals.  
La parcel·la es deixarà preparada per a una fàcil duplicació de la capacitat productiva de la planta en un futur pròxim per a una capacitat de 600.000 tones actuals. En aquest sentit, la cubeta de retenció dels depòsits d'oli cru i biodièsel ha sigut calculada tenint en compte l'ampliació. També s'han definit els depòsits, excepte els del parc d'emmagatzematge i equips auxiliars.  
La planta de biodièsel s'ubicarà en una parcel·la de 65.000 m² a la nova dàrsena sud del Port de Castelló, en una zona destinada a l'expansió de les indústries químiques. Actualment l'esplanada es troba en fase d'ompliment, després de finalitzar recentment les obres de recer. Aquesta planta s'ubicarà en zona industrial portuària tipus 2 (pesada) ZIP-2, d'acord amb la modificació del Pla especial del Port de Castelló, aprovat definitivament mitjançant Resolució d'11 de gener de 2005, del conseller de Territori i Habitatge.  
El procés productiu consistirà en la conversió d'olis vegetals de colza, de palma o de soja, en FAME o biodièsel. L'àcid gras d'èster metílic (FAME) serà el producte principal, el qual després de la síntesi es llavarà en diferents etapes, i s'obtindrà una qualitat final de biodièsel d'acord amb la Norma Europea EN 14791. El FAME s'obté a partir d'un procés químic denominat transesterificació, en el qual la glicerina dels olis vegetals se substitueix per un alcohol monovalent, metanol.  
En funció del contingut d'àcids grassos lliures (AGL) dels olis, aquests se sotmetran a diversos processos abans de la transesterificació. En el cas que el contingut siga superior al 4,5%, els AGL s'esterifiquen prèviament amb metanol. Si el contingut és inferior al 4,5% es tracten mitjançant neutralització alcalina. Amb aquest procés pràcticament hi ha un rendiment del 100% dels triglicèrids i AGL de la primera matèria.  
El procés de producció de biodièsel es divideix en les etapes següents:  
1. Refinació de l'oli  
- Desgomatge àcid  
- Pretractament  
- Neutralització física  
2. Magatzematge intermedi  
3. Tansesterificació  
4. Separació de glicerina  
5. Purificació de glicerina  
6. Rectificació de metanol   
7. Valoració energètica de glicerina  
La recepció i expedició de matèries primeres i productes (oli, biodièsel i metanol) podrà realitzar-se mitjançant camió i vaixell (des del port de Castelló). En el cas de recepció i expedició per carretera, una vegada realitzat el control d'accés i pesada, el camió realitzarà l'operació de càrrega/descàrrega en una nau mitjançant braços de càrrega i descàrrega, i enviarà el producte fins al parc d'emmagatzematge.  
En el cas de recepció i expedició per vaixell s'han previst traçats de canonades des dels depòsits d'emmagatzematge al límit de la parcel·la, a més de l'equip de bombament de biodièsel des dels depòsits fins al vaixell. Les matèries primeres (oli i metanol) es transportaran als depòsits mitjançant les bombes del vaixell.  
En el cas d'expedició de biodièsel a refineria, també s'ha previst el traçat de canonades des dels depòsits fins al límit de parcel·la i l'equip de bombament necessari.  
Les matèries primeres utilitzades en el procés productiu són:  
- Olis vegetals de colza, soja o palma  
- Metanol (CH3 OH)  
- Metilat sòdic  
- Sosa càustica (NaOH)  
- Àcid sulfúric (H2SO4)  
- Àcid fosfòric  
- Àcid clorhídric  
Els productes obtinguts seran:  
- Biodièsel  
- Glicerina crua  
- Gomes seques  
La glicerina que s'obté com a subproducte del procés de transesterificació s'utilitzarà com a combustible en la planta de cogeneració per a la producció d'electricitat i vapor. La producció de glicerina serà de 110 kg/tona de biodièsel.  
Està previst que es produïsquen 25 kg de gomes per tona de biodièsel. Estan compostes per oli, fosfolípids i carbohidrats. Les gomes són un subproducte que pot ser valorat en la fabricació de pinsos per a alimentació animal.   
Les aigües residuals generades en el procés de producció de biodièsel seran reciclades majoritàriament. La quantitat d'aigua residual final serà de 0,06 m³/t de biodièsel, la qual cosa implica que l'abocament d'aigües residuals a la xarxa de sanejament serà de 2,25 m³/h equivalent a 0,625 l/s, per a una producció de 300.000 t/any de biodièsel.  
El residu principal de la planta serà el pa de filtració procedent del pretractament de l'oli. Està compost per un 75% de terra inerta i un 25% de matèries greixoses. Es preveu una producció de 4,4 kg de residus sòlids per tona de biodièsel, la qual cosa suposarà un total de 3.960 kg diaris que seran retirats per un gestor especialitzat.  
Com a elements constructius de rellevància en l'obra civil i processos, cal destacar:  
- Nau de procés de producció de biodièsel de dimensions 30 x 60 i alçària màxima entorn dels 20 m.  
- Nau de bombament de càrrega i descàrrega  
- Parc d'emmagatzematge que alberga els depòsits d'oli vegetal, biodièsel i glicerina, amb cubetes de seguretat.  
- Torres de refrigeració (3) per a donar servei als processos de refinatge i transesterificació.  
- Depuradora d'aigua residual per a un cabal de 10 m³/h.  
- Planta de cogeneració. S'utilitzarà la glicerina del procés de transesterificació com a combustible per a producció de vapor i electricitat. En la combustió de la glicerina s'utilitzarà gas natural com a combustible de suport. La producció d'electricitat es realitzarà mitjançant un turbogenerador de 6 MW de potència activa.  
- Xemeneia d'evacuació dels gasos produïts a la planta de cogeneració de 1.620 mm de diàmetre i 45 m d'alçària.  
- Caldera auxiliar de vapor de 15.000 kW, amb cremador mixt gas natural - gasoil.  
- Planta de subministrament de nitrogen de 1.000 Nm³/h de capacitat.  
La planta disposarà de dues xarxes independents de recollida d'aigües: xarxa d'aigües pluvials i xarxa de sanejament d'aigües residuals.  
La xarxa d'aigües pluvials arreplegarà les aigües de vessament de la planta mitjançant albellons. Les cubetes d'emmagatzematge estaran connectades a la xarxa de pluvials amb arquetes amb vàlvules de tall. La xarxa de pluvials disposarà d'una arqueta de mostratge i abocarà els pluvials nets a la xarxa de pluvials del Port de Castelló. Les aigües pluvials brutes procedents de les cubetes de retenció es derivaran a la xarxa d'aigües residuals.  
La xarxa d'aigües residuals arreplegarà els efluents del procés, les aigües negres dels edificis i altres abocaments que es puguen provocar a les instal·lacions del procés i auxiliars. Les aigües residuals es conduiran a la depuradora on seran tractades fins a aconseguir els valors d'abocament establits en l'ordenança municipal d'abocaments a la xarxa de sanejament de Castelló. Una vegada tractada, l'aigua s'abocarà a la xarxa de sanejament del port, que ha de disposar prèviament d'arqueta per a presa de mostres.  
Segon. Es troben en l'expedient els informes següents:  
A) L'informe de compatibilitat urbanística de l'Ajuntament de Castelló, de data 16 de gener de 2007, on s'indica respecte de l'activitat d'instal·lació d'una planta de biodièsel, que s'ha d'ubicar a l'ampliació de la dàrsena sud del Port de Castelló, que segons el que estableix l'article 25 de la Llei 2/2006, de 5 de maig, de prevenció de la contaminació i qualitat ambiental, és compatible amb el planejament urbanístic i, si s'escau, amb les ordenances municipals relatives a aquest.  
B) En compliment del que estableixen els articles 27 de la LPCA i 26 del Decret que desplega l'esmentada llei, es troben en l'expedient els següents informes de suficiència:  
1) El Servei Territorial d'Indústria i Seguretat Industrial, en data 3 d'abril de 2007, emet un informe en el sentit que la documentació aportada en matèria d'accidents greus és insuficient per a emetre un informe d'idoneïtat del projecte.  
En data 8 de juny de 2007 el titular presenta la documentació requerida, i es remet de nou la documentació sol·licitada. El 5 de juliol de 2007 es rep resposta on s'informa que aquesta documentació és suficient.  
2) La Direcció General d'Interior, en data 13 d'abril de 2007, emet un informe on s'indica que la documentació aportada en matèria d'accidents greus és insuficient.  
En data 2 de juliol de 2007 torna a emetre informe en el sentit de nova insuficiència de la documentació presentada. Transmés l'esmentat informe als promotors, aquests entreguen la documentació sol·licitada. En data 27 de juliol de 2007 es rep resposta on s'informa en el sentit de suficiència de la documentació.  
3) La Unitat d'Impacte Ambiental d'aquesta Direcció Territorial, en data 10 d'abril de 2007, emet un informe on sol·licita nova documentació per a poder emetre un informe sobre impacte ambiental de l'activitat.  
Remesa de nou la documentació sol·licitada, en data 21 de juny de 2007 es rep resposta on s'informa que aquesta documentació és suficient.  
4) L'Autoritat Portuària de Castelló, en data 5 d'abril de 2007, informa en sentit de suficiència de la documentació aportada en matèria de la seua competència.  
5) Amb data 12 de juny de 2007, el Servei Territorial d'Ordenació del Territori de la conselleria de Medi Ambient, Aigua, Urbanisme i Habitatge emet un informe on declara que no és competent en matèria d'accidents greus.  
C) Informes preceptius  
Transcorregut el termini d'informació pública, se sol·licita un nou informe a les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte a tots aquells aspectes que siguen de la seua competència, i s'adjunta l'al·legació de l'Ajuntament d'Almassora, perquè en tinguen coneixement, presentada fora de termini.  
1) El Servei Territorial d'Indústria i Seguretat Industrial de la conselleria d'Indústria, Comerç i Innovació, en data 2 de novembre de 2007, emet un informe on sol·licita un aclariment relatiu a si és aplicable l'article 9 del RD 1254/99, sobre accidents greus, i sol·licita, per tant, nova documentació respecte a aquest punt.  
Amb data 29 de novembre de 2007, emet un informe favorable, una vegada estudiada la documentació sol·licitada i aportada pel titular, en matèries d'accidents greus i seguretat industrial.  
2) Amb data 19 de novembre de 2007, l'Autoritat Portuària de Castelló emet un informe favorable.  
3) Amb data 19 de novembre de 2007 la Direcció General d'Interior emet un informe en relació amb la documentació presentada per l'empresa sobre accidents greus, quant als aspectes regulats en el Reial decret 1254/1999 que són competència d'aqueix organisme. Informa en sentit favorable, condicionat als informes del departament competent en matèria de Seguretat Industrial, de Capitania Marítima de Castelló, de l'Autoritat Portuària de Castelló, de l'òrgan competent en matèria d'Ordenació del Territori i a l'informe de l'Ajuntament de Castelló.  
4) Amb data 26 de novembre de 2007, la Capitania Marítima de Castelló emet un informe favorable.  
5) Amb data 26 de novembre de 2007, la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental, el Projecte de planta de producció de biodièsel, promogut per Infinita Renovables de Castellón, SA, ubicada a la dàrsena sud del Port de Castelló, del terme municipal de Castelló de la Plana, sempre que aquest es realitze d'acord amb el que estableix la documentació presentada i sempre que complisquen les condicions indicades.   
6) Amb data 29 de novembre de 2007, el Servei de Protecció de l'Ambient Atmosfèric de la Direcció General per al Canvi Climàtic de la conselleria de Medi Ambient, Aigua, Urbanisme i Habitatge emet un informe on considera que la documentació aportada és suficient per a la valoració del projecte, encara que recomana la sol·licitud de nova documentació.  
Es remet la documentació aportada pels titulars, i en data 10 de desembre de 2007 s'emet informe favorable.  
7) Amb data 29 de novembre de 2007 l'Àrea de Residus de la Direcció General per al Canvi Climàtic de la conselleria de Medi Ambient, Aigua, Urbanisme i Habitatge emet un informe on considera que la documentació aportada és insuficient per a emetre la valoració del projecte.  
Els titulars aporten en matèria de la seua competència la documentació requerida, i s'emet informe favorable en dates 10 de desembre de 2007, respecte a residus, i 13 de desembre de 2007 referent a sòls contaminats.  
8) Amb data 3 de desembre de 2007 l'Ajuntament de Castelló emet un informe favorable condicionat.  
9) El tècnic de Control Integrat de la Contaminació del Servei Territorial de la conselleria de Medi Ambient, Aigua, Urbanisme i Habitatge emet un informe on qualifica l'activitat.  
Tercer. D'acord amb l'article 20 de la Llei 2/2006, de 5 de maig, de prevenció de la contaminació i qualitat ambiental, les activitats que apareixen en els annexos I i II de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.8 de l'annex II de la Llei 2/2006.  
Quart. La tramitació de l'expedient s'ha realitzat segons el que preveuen els articles 25 i següents de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, del Consell de la Generalitat Valenciana.  
Cinqué. L'òrgan competent per a elaborar la proposta de resolució dels expedients objecte d'autorització ambiental integrada de l'annex II és la Comissió Territorial d'Anàlisi Ambiental Integrat, d'acord amb el que estableix l'article 15 de l'esmentada Llei 2/2006  
Sisé. L'òrgan competent per a atorgar l'autorització ambiental integrada quan es tracte d'instal·lacions en què s'exercisquen activitats de l'annex II és la Direcció Territorial de la conselleria de Medi Ambient, Aigua, Urbanisme i Habitatge, d'acord amb l'article 24 de la Llei 2/2006, de 5 de maig, de prevenció de la contaminació i qualitat ambiental, i el Decret 7/2007, de 28 de juny, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
Seté. Si entrem en el fons de l'assumpte, d'acord amb el que estableix l'article 39 de la Llei 2/2006, de 5 de maig, de prevenció de la contaminació i qualitat ambiental, i l'article 38 del Decret 127/2006, de 15 de setembre, del Consell de la Generalitat Valenciana, que desplega la Llei 2/2006, de 5 de maig, de prevenció de la contaminació i qualitat ambiental, els requisits que ha de complir la mercantil Infinita Renovables de Castellón, SA, per a la concessió de l'autorització ambiental integrada, són els següents:  
1.a) Els valors límit d'emissió  
El Servei de Protecció de l'Ambient Atmosfèric de la Direcció General per al Canvi Climàtic de la conselleria de Medi Ambient, Aigua, Urbanisme i Habitatge, en aquest punt diu el següent:  
«La indústria estableix quatre focus d'emissió:  
Focus 1: Calderes  
Es tracta d'una caldera de vapor que utilitza com a combustible gas natural o biodièsel.  
Les emissions corresponents a la caldera han de complir els següents valors límit d'emissió:  
Contaminants Límits d'emissió  
CO 625 mg/Nm³  
   
NOx (expressat com a NO2) 1.000 mg/Nm³  
SOx (expressat com a SO2) 200 mg/Nm³  
Partícules 30 mg/Nm³  
Opacitat 2 EB  
Les concentracions mesurades sempre estaran referides a condicions normals de pressió i temperatura (1 atm i 0ºC), i amb un percentatge de referència d'O2 del 15%.  
S'apliquen els límits recollis en el Decret 127/2006, de 15 de setembre, del Consell pel qual es desplega la Llei 2/2006.  
Focus 2: Caldera de cogeneració  
La glicerina generada en el procés de fabricació de biodièsel ha de ser considerada com un residu del procés que es valora energèticament mitjançant incineració, per la qual cosa és aplicable el Reial decret 653/2003, de 30 de maig, sobre incineració de residus i per tant els límits que s'han d'aplicar són els especificats en l'esmentat reial decret:  
 VMD VMSH (100%) VMSH (97%)  
Partícules (mg/Nm³) 10 mg/Nm³ 30 mg/Nm³ 10 mg/Nm³  
COT (mg/Nm³) 10 mg/Nm³ 20 mg/Nm³ 10 mg/Nm³  
HCI (mg/Nm³) 10 mg/Nm³ 20 mg/Nm³ 10 mg/Nm³  
HK (mg/Nm³) 1 mg/Nm³ 4 mg/Nm³ 2 mg/Nm³  
SO2 (mg/Nm³) 50 mg/Nm³ 200 mg/Nm³ 50 mg/Nm³  
NO2 (Expressat com a NO2) 200 mg/Nm³ 400 mg/Nm³ 200 mg/Nm³  
CO (mg/Nm³) (\*)50 mg/Nm³   
   
 VM (6-8h)   
Dioxines i furans  
(mg/Nm³) 0,1 mg/Nm³   
   
Metalls (mg/Nm³) VM (0,5-8h)   
   
Cd i els seus compostos  
Ti i els seus compostos Total 0,05 mg/Nm³   
   
Hg i els seus compostos 0,05 mg/Nm³   
   
Sb i els seus compostos  
As i els seus compostos  
Pb i els seus compostos  
Cr i els seus compostos  
Co i els seus compostos  
Cu i els seus compostos  
Mn i els seus compostos  
Ni i els seus compostos  
V i els seus compostos Total 0,5 mg/Nm³   
(\*) També es pot aplicar 150 mg/Nm³ com a mínim el 95% de tots els mesuraments o, calculat com a valors mitjans cada 10 min; o 100 mg/Nm³ en tots els mesuraments, calculats com a valors mitjans semihoraris presos en qualsevol període de 24 hores.  
Les concentracions mesurades sempre estaran referides a condicions normals de pressió i temperatura (1 atm i 0ºC), i amb un percentatge de referència d'O2 de l'11%.  
Quant a les condicions de disseny, equipament, construcció i explotació la instal·lació ha de complir les condicions següents:  
- El contingut COT de les cendres i escòries serà inferior al 3%.  
- La temperatura dels gasos d'emissió derivats de la combustió s'elevarà de manera controlada i homogènia fins als 850ºC durant com a mínim dos segons.  
- La instal·lació disposarà d'un cremador auxiliar que es pose en marxa quan no es complisquen les condicions establides en el punt anterior.  
- Les posades en marxa de la instal·lació es realitzaran amb combustibles convencionals, en cap cas amb els gasos que s'han d'incinerar, fins que s'aconseguisca la temperatura de 850ºC.  
Les aigües d'abocament dels llavadors de gasos hauran de complir els valors establits en l'annex IV, segons el que disposa l'article 12.5 del Reial decret 653/2003.  
Es realitzaran els mesuraments següents:  
- Mesurament en continu de NOx, CO, partícules, COT, HCI, HF, SO2  
- Mesurament en continu de: temperatura a la cambra de combustió, concentració d'O2, pressió, temperatura dels gasos de fuga i contingut de vapor d'aigua d'aquests.  
- Quatre mesuraments anuals de metalls pesants, dioxines i furans, sent bimensuals durant el primer any per a metalls pesants i dues vegades a l'any per a dioxines i furans si les emissions són inferiors al 50% dels límits establits de funcionament. Aquests mesuraments es podran reduir a una vegada a l'any per a metalls pesants i dues vegades a l'any per a dioxines i furans si les emissions són inferiors al 50% dels límits establits.  
- Si durant el primer any les emissions d'HCI i HF no superen els límits establits es podran controlar mitjançant mesuraments anuals.  
La instal·lació de tractament, classificació i expedició de negre de fum estarà totalment tancada i amb aspiració de partícules en el cas que una vegada refredat siga emmagatzemat en cel·les. Aquestes cel·les estaran sempre a l'interior d'un recinte tancat.  
Cada cambra d'oxidació independent hauria de disposar de xemeneia d'emissió independent de gasos.  
Focus 3: Llavador de gasos  
A més de les calderes existirà a la planta un altre focus canalitzat d'emissions, corresponent al llavador de gasos ventilacions.  
Totes les ventilacions procedents dels equips de la planta de procés i els corresponents als tancs d'emmagatzematge que ho requerisquen, hauran de canalitzar-se al dit sistema de depuració.  
Les emissions corresponents al llavador de gasos, que funcionarà amb aigua a contracorrent per a recuperar els vapors de metanol, han de complir el següent valor límit d'emissió per a carboni orgànic total:  
Contaminants Límits d'emissió  
COT 50 mg/Nm³  
Respecte al procés d'assecatge de les gomes obtingudes (en cas d'haver-hi) en el pretractament de l'oli, s'ha de justificar mitjançant analítica realitzada per una ECMCA del fet que el corrent alliberat per l'eixugador no arrossega substàncies contaminants, sinó vapor d'aigua.  
L'empresa assegura que donada l'estanquitat del procés no es generen focus d'emissió difusa a la planta excepte càrregues i descàrregues de productes que es realitzaran en recipients estancs perquè no es produïsquen, amb sistemes de bombament que impedisquen migracions.  
S'han de vigilar tots els possibles focus d'emissions difuses a fi de que no s'originen fugues, amb especial atenció en les operacions de trasbals de les diferents substàncies implicades en el procés, tant matèries primeres com productes acabats.  
Tots els equips de planta en què intervinga el metanol o metilat sòdic, i també els tancs d'emmagatzematge d'aquestes substàncies i de biodièsel, estaran connectats a un sistema d'inertització amb nitrogen gasos. I totes les ventilacions de procés, i també tancs d'emmagatzematge on intervinga metanol i metilat sòdic, seran canalitzades fins al llavador de gasos.  
Si amb el funcionament de les instal·lacions hi ha emissions a l'atmosfera no previstes inicialment, es comunicarà a la Direcció General per al Canvi Climàtic, i s'inclouran en l'anàlisi de les emissions, i s'adoptaran les mesures correctives oportunes per a la seua minimització.  
Focus 4: Torre de refinació  
En cas de no contenir emissió de contaminants a l'atmosfera no ha de ser considerat focus d'emissió.»  
D'altra banda, la declaració d'impacte ambiental, de data 26 de novembre de 2007, arreplega en aquest punt el següent: atés que «"La instal·lació utilitzarà diferents productes químics volàtils i contaminants de l'atmosfera, sobretot compostos orgànics volàtils (COV), que necessiten diferents mesures de protecció per a evitar impactes sobre l'atmosfera i la qualitat de l'aire. També hauran de corregir-se les emissions produïdes en el funcionament de la planta de cogeneració».  
1.b) Les condicions que garantisquen, si s'escau, la protecció del sòl i de les aigües subterrànies  
La declaració d'impacte ambiental de data 26 de novembre de 2007 diu en aquest punt que: «L'activitat també generarà aigües residuals industrials que necessitaran un tractament de depuració abans de l'abocament i una gestió correcta dels fangs deshidratats».  
Hem d'indicar a més que el Servei de Residus, en l'informe de data 13 de desembre de 2007, diu el següent: «En contestació a la vostra sol·licitud d'informe sobre la idoneïtat de la documentació presentada per l'empresa Infinita Renovables Castellón, SA, per al tràmit de concessió de l'autorització ambiental integrada d'una planta de fabricació de biodièsel que s'ubicarà a la dàrsena sud del Port de Castelló, i en relació amb l'aplicació del Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats, us comunique que:  
Haurà de presentar un informe preliminar de situació als dos anys d'haver-se iniciat l'activitat, ja que l'esmentat informe té com a finalitat valorar la possibilitat que es produïsca afecció de substàncies contaminants sobre el sòl en què s'exercirà l'activitat. No obstant això, si el lloc en què es pretén realitzar l'activitat haguera suportat en el passat alguna de les activitats relacionades en l'annex I de l'indicat reial decret, els propietaris del sòl estan obligats a presentar un informe preliminar de situació quan se sol·licite l'autorització de la nova activitat.»  
1.c) Les prescripcions, procediments i mètodes relatius a la producció i gestió de residus, quan pertoque  
El Servei de Residus Industrial, en el seu informe de data 29 de novembre, estableix que:  
«... Amb caràcter general, per a la recollida de possibles fugues o vessaments accidentals de líquids, tant de residus con de matèries primeres, hauran de disposar de material absorbent no inflamable, en cap cas serradura, en quantitat suficient per a aquesta finalitat. L'absorbent, una vegada contaminat, s'haurà de gestionar com a residus perillós o no perillós en funció de la naturalesa del contaminant recollit...  
Atés que en el procés productiu es generen residus perillosos, en la resolució de l'autorització ambiental integrada haurà d'inscriure's el mencionat centre en el Registre de Productors de Residus de la Comunitat Valenciana, o en el supòsit que la generació de residus perillosos siga inferior a 10 tones/any, la inscripció en el Registre de Petits Productors de Residus Tòxics i Perillosos de la Comunitat Valenciana.  
En tot cas, l'esmentada resolució quedarà condicionada al fet que en el termini màxim de tres mesos des de l'inici de l'activitat en fase de proves, l'interessat aporte la documentació següent:  
- Còpia compulsada dels assajos de caracterització pertinents, realitzats per laboratoris degudament acreditats per a això, a fi de determinar si són residus perillosos o no perillosos (Ordre de 13 d'octubre de 1989, del Ministeri d'Obres Públiques i Urbanisme, sobre mètodes de caracterització dels residus tòxics i perillosos).  
- Una vegada caracteritzats els residus s'hauran de codificar d'acord amb l'Ordre MAM/304/2002, i en cas de tenir la consideració de residus perillosos, codificar-se també conforme al RD 833/1988 i el RD 952/1997 que els modifica.  
- Estimació anual (kg/any), gestor de destinació i còpia compulsada del document d'acceptació emés per gestor degudament autoritzat, per a cada un dels esmentats residus.  
Com que l'autorització ambiental integrada en tràmit, i d'acord amb el que s'ha especificat en el projecte bàsic presentat per l'interessat per a això, és la fabricació de biodièsel, la resta de productes generats en el procés de fabricació tenen la consideració de residus, entre aquests la glicerina.  
De forma expressa en el projecte presentat s'indica textualment que "la glicerina procedent del procés de transesterificació s'utilitzarà com a combustible en una planta de cogeneració per a la producció de vapor i electricitat. D'aquesta manera s'aconsegueix eliminar un residu de la planta, al mateix temps que es genera vapor per al procés de producció de biodièsel i electricitat..."  
La utilització prevista de la glicerina en la planta de cogeneració pot tenir la consideració d'operació de gestió de residus (Operació R1, Utilització principal com a combustible o com un altre mitjà de generar energia), de conformitat amb el que disposa l'Ordre MAM/304/2002.  
En aquest sentit, d'acord amb l'article 50 de la Llei 10/2000, de 12 de desembre, de residus de la Comunitat Valenciana, les operacions de valoració de residus hauran d'estar autoritzades. D'acord amb el que s'ha indicat anteriorment, en funció del resultat de la caracterització efectuada en el període de proves, el règim aplicable a la gestió dependrà de la condició de perillós o no del residu. En el cas de residus perillosos, l'autorització inclourà les condicions que per a l'exercici de l'activitat estableix l'article 29 del RD 833/1988, de 20 de juliol (Reglament d'execució de la Llei 20/1986):  
- La constitució d'una assegurança de responsabilitat civil que cobrisca les responsabilitats derivades de l'exercici de l'activitat d'acord amb el que estableix l'article 6 de l'esmentat RD.  
- La prestació d'una fiança, l'import de la qual serà del 5% del pressupost de les obres projectades, per a la instal·lació destinada a la valoració del residu, segons el que preveuen els articles 27 i 28 de l'esmentat RD.  
- El pagament de la taxa administrativa corresponent a la pràctica d'inscripció en registres oficials.  
Atés que la valoració consisteix en una operació de combustió, les condicions que s'han de tenir en consideració en la resolució d'autorització ambiental integrada seran les establides en el RD 653/2003, de 30 de maig, sobre incineració de residus, i també aquelles que, si s'escau, exigisca l'informe emés pel servei competent en matèria d'emissions a l'atmosfera...  
...L'empresa indica que el biodièsel fabricat es ven i es distribueix a granel, en conseqüència, no té la consideració d'envasador d'acord amb la legislació sectorial d'envasos i residus d'envasos, si bé, atés que l'activitat és susceptible de generar residus d'envasos (de metall, plàstic, vidre i paper-cartó), ha de tenir-se en compte aquesta normativa sectorial. Se significa respecte d'això que el que estableix la Llei 11/1997 i el RD 782/1998, de 30 d'abril, pel qual s'aprova el Reglament per al desplegament i execució de l'esmentada llei, no queda derogat per la Llei 16/2002 i, en conseqüència, la concessió de l'autorització ambiental integrada no eximeix el compliment dels requisits establits en la legislació vigent en matèria d'envasos i residus d'envasos.»  
El Servei de Residus Industrials, en el seu informe de data 10 de desembre, estableix que:  
«- El residu denominat greix i olis haurà de codificar-se d'acord amb l'Ordre MAM 304/2002 amb el codi LER 190809, mescles de greix i olis procedents de la separació d'aigua/substàncies olioses.  
- El residu denominat tubs fluorescents haurà de codificar-se d'acord amb l'Ordre MAM 304/2002 amb el codi LER 200121\*, tubs fluorescents i altres residus que contenen mercuri.  
- Els residus denominats paper/cartó i plàstic s'han codificat amb codis LER del subcapítol del 20 01 (residus municipals). Si aquests residus procedeixen d'envasos, embalatges i semblants, relacionats amb l'activitat productiva, s'han de codificar amb els corresponents codis LER del subcapítol 15 01 Envasos, en funció dels materials dels envasos i de la possible presència de substàncies perilloses que pogueren conferir als envasos característiques de residus perillosos.  
- Els residus descrits com a metalls, en el cas que aquests residus es produïsquen com a conseqüència del canvi, manteniment i reparació d'equips o maquinària, hauran de codificar-se amb els codis LER del subcapítol 1704 metalls (inclosos els seus aliatges), que els corresponga en funció de les seues característiques.  
- Tots els residus perillosos hauran de codificar-se no sols amb el codi LER corresponent, sinó també d'acord amb la codificació com a residus perillosos establida en el RD 833/1988 i el RD 952/1997, que el modifica.  
- Respecte als residus denominats gomes (del pretractament o desgomatge dels olis), les terres de blanqueig (generades en el procés de filtrat dels olis) i els denominats fangs de tractament d'abocaments/fangs de depuradora, (de la depuració de les aigües residuals industrials), en el termini màxim de tres mesos des de la posada en marxa de les instal·lació, hauran de realitzar-se assajos de caracterització com a residus per laboratoris acreditats per a això i d'acord amb la legislació vigent d'aplicació, a fi de determinar si són residus perillosos o no perillosos, i codificar-los com a residu.  
Al seu torn, haurà d'acreditar-se la correcta gestió dels esmentats residus mitjançant còpia compulsada dels respectius documents d'acceptació emesos per gestors degudament autoritzats.  
Haurà de presentar-se una taula resum de residus que incloga les possibles modificacions esmentades anteriorment, amb tots els residus generats, tant perillosos com no perillosos, la seua codificació corresponent d'acord amb l'Ordre MAM 304/2002 (codis LER), i la seua caracterització dels residus perillosos segons el RD 952/1997, quantitats anuals produïdes (kg/any), procedència, gestor de destinació i emmagatzematge de cada un dels residus, tal com s'indica en el punt 10, de l'apartat B, dins de l'annex II del Decret 40/2004, de 5 de març, del Consell de la Generalitat Valenciana, pel qual es desplega el règim de prevenció i control integrats de la contaminació a la Comunitat Valenciana.  
Respecte a la utilització prevista de la glicerina en la planta de cogeneració per a produir vapor i electricitat, el Servei de Residus Industrials reitera que pot tenir la consideració de gestió de residus d'acord amb el que es detalla en l'informe emés per aquest Servei el passat 28 de novembre de 2007, i la legislació sectorial d'aplicació respecte a la gestió de residus.  
En relació amb les zones d'emmagatzematge de residus descrites en l'apartat 1.3 de la documentació annexa al projecte bàsic d'autorització ambiental integrada, no s'aporten característiques constructives d'aquestes amb grau de detall suficient.  
En tot cas, i amb caràcter general, les zones d'emmagatzematge de residus perillosos hauran d'ubicar-se sobre sòls degudament impermeabilitzats, en llocs amb teulada i protegit de l'aigua de pluja, amb sistemes de recollida de possibles vessaments accidentals de residus líquids (cubetes de retenció, arquetes cegues, safates, etc., amb una capacitat mínima del volum de l'envàs més gran o del 10% del total, la major d'ambdues quantitats). Les cubetes hauran de ser diferenciades per a aquells residus la mescla dels quals, en cas de vessament, presenten reactivitat entre ells, supose un augment de la seua perillositat o dificulte la seua gestió posterior.  
Així mateix, les zones d'emmagatzematge de residus hauran d'estar incloses en el sistema general de protecció contra incendis de la instal·lació.  
L'envasament i etiquetatge dels residus perillosos es realitzarà d'acord amb el que disposa el RD 833/1988, de 20 de juliol, pel qual s'aprova el Reglament d'execució de la Llei 20/1986, bàsica de residus tòxics i perillosos.  
Consideracions  
1) Una vegada posada en funcionament la instal·lació, si es produeix algun residu la generació del qual no s'ha considerat en la fase actual de projecte, l'interessat haurà de comunicar aquesta circumstància a l'òrgan competent per a concedir l'autorització ambiental integrada, a fi d'incloure els residus generats en l'esmentada autorització i tramitar la pertinent modificació d'aquesta, si cal.  
En tot cas, entre les obligacions com a productor d'un residu haurà de caracteritzar-lo d'acord amb la legislació de residus d'aplicació i a la seua correcta gestió mitjançant l'entrega a un gestor de residus degudament autoritzat per a això.  
2) Com s'indica en el punt 1.2 de la documentació aportada per l'interessat, atés que a la instal·lació objecte d'autorització ambiental integrada es generaran residus perillosos, haurà de presentar el pla de prevenció i reducció de residus perillosos, d'acord amb el que estableix la Llei 10/2000, de 12 de desembre, de residus de la Comunitat Valenciana (article 45 i disposició addicional 4).  
3) Ara bé, el titular no ha de sol·licitar una nova autorització com a productor de residus perillosos, atés que en la mateixa resolució d'autorització ambiental integrada, en el seu moment, s'autoritza la producció dels residus perillosos generats en el procés productiu, i també la inscripció de la instal·lació de referència en el Registre de Productors de Residus Perillosos de la Comunitat Valenciana.»  
A tot l'anterior cal afegir el que recull la declaració d'impacte ambiental de data 26 de novembre de 2007 respecte als residus generats: «La generació de residus es produirà fonamentalment en el sistema de pretractament de l'oli, on s'utilitzen terres actives per a eliminar gomes i impureses. A l'any es produiran 760 tones de terres de filtració, que hauran de ser gestionades per un gestor autoritzat de residus perillosos.»  
1.d) Els sistemes de tractament i control d'emissions, amb especificació del règim d'explotació i de la metodologia de mesurament, la freqüència, el procediment d'avaluació dels mesuraments i l'obligació de comunicar, amb la periodicitat que es determine, a l'òrgan que haja concedit l'autorització, les dades necessàries per a comprovar el compliment del contingut d'aquesta  
Haurà de presentar mesuraments realitzats per una entitat col·laboradora en matèria de qualitat ambiental (ECMCA), després del període de posada en funcionament de la instal·lació, per a comprovar que es compleixen els límits autoritzats d'emissió a l'atmosfera.  
Infinita Renovables de Castellón, SA hauria de disposar d'un pla de vigilància i control de l'atmosfera i un llibre de registre, tal com s'indica en l'article 33 de l'Ordre de 18 d'octubre de 1976, sobre prevenció i control de la contaminació industrial de l'atmosfera.  
1.e) L'establiment, en el cas que calga, de condicions i prescripcions per a minimitzar la contaminació transfronterera  
No es diu res respecte d'això, ja que no afecta l'activitat objecte d'aquesta proposta de resolució de concessió d'autorització ambiental integrada.  
1.f) Les mesures relatives a les condicions d'explotació en situacions diferents de les normals que puguen afectar el medi ambient, com els casos de fugues, fallades de funcionament, parades temporals o el tancament definitiu  
La declaració d'impacte ambiental de la Direcció General de data 26 de novembre 2007 en aquest punt diu el següent:  
«...Hi ha, així mateix, la possibilitat de fugues o vessaments accidentals que poden afectar el sòl o les aigües del medi marí, per la qual cosa han de considerar-se mesures protectores per a aquests. En el cas d'abocaments accidentals al medi marí hauran d'establir-se actuacions concretes d'actuació en situacions d'emergència. En el cas que una fuga accidental de contaminant es dispersara pel medi marí en direcció sud, podria afectar l'espai natural de la desembocadura del riu Millars d'alt valor ecològic.  
L'estudi d'impacte ambiental preveu un estudi de dispersió de contaminants al medi marí en diferents simulacions hidrodinàmiques. El cas més desfavorable es produeix en els abocaments exteriors, al sud del port i amb vents del NE que dirigeixen la ploma contaminant cap a la desembocadura del riu Millars. Aquests abocaments es consideren molt poc probables, ja que l'esplanada on es depositen els depòsits d'emmagatzematge es troba protegida per l'espigó de contradic, amb la qual cosa serien enviats cap a l'interior de la dàrsena...»  
1.g) Les condicions que resulten dels informes vinculants emesos en el procediment  
Amb data 3 de desembre de 2007, l'Ajuntament de Castelló emet un informe amb el següent tenor literal:  
«A la vista de la documentació aportada i de l'annex presentat amb data entrada en registre de la conselleria de Medi Ambient, Aigua, Urbanisme i Habitatge 22 de novembre de 2007, no hi ha inconvenient en la instal·lació de l'activitat més amunt descrita, i possibilita el funcionament d'aquesta a les següents:  
Condicions  
1) Es requerirà l'informe pertinent per part del Servei Territorial d'Indústria i Seguretat Industrial, relatiu a l'adequació de les instal·lacions de protecció contra incendis al Reial decret 2267/2004, de 3 de desembre, pel qual s'aprova el Reglament de seguretat contra incendis en establiments industrials.  
2) En un termini inferior a tres mesos després de la posada en marxa de les instal·lacions i almenys cada any, s'haurà de realitzar una auditoria, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació.  
Aquesta auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 29/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre.  
3) En el termini màxim de sis mesos haurà de presentar un estudi olfactomètric realitzat per una entitat col·laboradora en qualitat ambiental, en el qual es determine, mitjançant la tècnica de l'olfactometria dinàmica, els nivells d'olor en l'entorn immediat de les instal·lacions.  
4) S'haurà d'aportar la corresponent autorització d'abocaments prèviament a la connexió a la xarxa de clavegueram."  
Amb data 26 de novembre de 2007, la Capitania Marítima de Castelló emet informe favorable a l'informe de seguretat presentat, sobre la construcció d'un atracador especialitzat per a la descàrrega i càrrega dels seus productes, per via marítima, localitzat a la dàrsena sud del Port, per a la qual, a petició d'aquesta Capitania Marítima, se li ha exigit el compliment d'allò que especifiquen els articles 129 i 130 de la Llei 48/2003, de 26 de novembre, de règim econòmic i de prestació de serveis en els ports d'interés general, sobre prevenció i lluita contra la contaminació en el domini públic portuari i recepció de rebujos i residus procedents dels vaixells, respectivament.»  
La declaració d'impacte ambiental de data 26 de novembre de 2007, formulada per la Direcció General de Gestió del Medi Natural, diu amb el següent tenor literal:  
«Estimar acceptable, només a l'efecte ambiental, el Projecte de planta de producció de biodièsel, promogut per Infinita Renovables de Castellón, SA, ubicada a la dàrsena sud del Port de Castelló, del terme municipal de Castelló de la Plana, sempre que aquest es realitze d'acord amb el que estableix la documentació presentada i amb les següents condicions:  
a) Durant la fase de construcció es jalonarà la zona d'obres de forma perimetral mitjançant una malla antipols, per a evitar la dispersió de particules i limitar l'impacte visual.  
b) Per a minimitzar l'efecte paisatgístic des de la zona de la platja de Benafeli s'implementarà una barrera vegetal en el costat sud de la parcel·la, composta per espècies vegetals de port alt i resistents a la salinitat.   
c) Es recomana que les naus de la planta de biodièsel no superen l'alçària màxima edificable (14 m) de l'ordenança del Pla especial del Port.  
d) En tot cas, i com a mesura d'integració paisatgística, els recobriments exteriors de les construccions (naus, depòsits i edificacions) hauran de ser de tons clars, preferentment blau o verd, integrats en el cromatisme del fons escènic.  
e) Es construirà una bassa de tempestats per a emmagatzemar les aigües pluvials brutes procedents de les cubetes de seguretat que posteriorment seran tractades en la depuradora d'aigües residuals.  
f) Per a evitar que possibles abocaments accidentals puguen arribar a la part exterior del Port es recomana que les cubetes de seguretat es construïsquen amb una lleugera contrapendent a la zona dels espigons del dic de ribera est i del contradic.  
g) Es recomana la instal·lació de silenciadors en el grup turbogenerador, un a l'entrada i eixida d'aire de refrigeració i un altre a la xemeneia d'evacuació.  
h) La planta de biodièsel haurà de disposar de mitjans suficients (propis o externs) per al control d'abocaments al medi marí com ara barreres antidispersió, colador de flotants, dispersants i sistemes absorbents.  
i) Qualsevol modificació o ampliació del projecte presentat, i també si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent en avaluació ambiental, el qual establirà, si cal, l'aplicació de noves mesures correctores.»  
1.h) La qualificació de l'activitat, i també, si s'escau, les mesures correctores que s'han d'imposar per a garantir l'eficàcia dels sistemes correctors proposats i el seu grau de seguretat, i els aspectes ambientals establits en l'informe emés per l'Ajuntament on s'ubique la instal·lació en l'àmbit de les seues competències  
El tècnic de Control Integrat de la Contaminació de la Comissió Territorial d'Anàlisi Ambiental Integrat emet l'informe següent:  
Qualificació  
Ateses les característiques intrínseques,  
Molesta índex mitjà 3  
Insalubre índex alt 4  
Nociva índex alt 4  
Perillosa índex alt 5  
1.i) El termini perquè l'interessat presente els certificats a què es refereix l'article 68.2. del Decret  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions al Servei Territorial de Medi Ambient a l'efecte del reconeixement corresponent, presentant prèviament un certificat, emés per un tècnic competent i visat, on s'acredite que les instal·lacions i l'activitat s'ajusten al projecte presentat i autoritzat o a les seues reformes posteriors també autoritzades, i que s'han efectuat tots les controls, mesuraments, anàlisis i comprovacions amb resultat satisfactori, les quals es determinen en l'esmentat projecte, les seues reformes o en les normatives que li siguen aplicables, i també aquells altres certificats previstos en les disposicions que s'hagen integrat.  
D'acord amb el que estableix l'article 68.c) del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental, aquesta autorització queda condicionada a l'obtenció de l'informe i el certificat emés per una (ECMCA) entitat col·laboradora per al control de la contaminació de les incloses en el Decret 229/2004, de 15 d'octubre, del Consell, pel qual s'estableixen les entitats col·laboradores en matèria de qualitat ambiental, en el qual s'acredite el compliment dels requisits establits en aquesta resolució.   
1.j) Qualsevol altra mesura que establisca la normativa sectorial aplicable  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
Davant d'una fallada d'operació de planta, o en cas de produir-se algun vessament de matèries primeres o productes durant les operacions de càrrega i descàrrega, aquest es recollirà d'acord amb els mitjans descrits en el projecte i s'analitzarà per a determinar la seua reintroducció en el procés. En el cas que l'esmentada substància no es puga introduir en el procés, es gestionarà externament mitjançant un gestor autoritzat.  
Així mateix, quan es determine el cessament d'alguna de les unitats es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
Ha de complir el que disposa la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual es desenvolupa el Reglament per al desplegament de l'esmentada llei, si s'escau.  
La indústria i les seues instal·lacions s'han d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
Caldrà procedir a la inscripció de la instal·lació en el Registre d'Emissions de la Comunitat Valenciana, en els termes establits en l'article 6 i següents del Decret 127/2006.   
Abans del 28 de febrer de cada any ha de presentar-se davant de la Direcció Territorial de Medi Ambient, Aigua, Urbanisme i Habitatge, la declaració anual d'emissions, productes, combustibles, processos i matèries primeres en els termes establits en l'ordre que desenvoluparà el que preveu en aquest aspecte el Decret 127/2006.  
L'autorització ambiental integrada s'ha de renovar, en els aspectes ambientals, en el termini màxim de 8 anys, llevat que es produïsquen modificacions substancials abans d'aquest termini que obliguen a la tramitació d'una nova autorització.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autoritat ambiental integrada.  
L'administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 2/ 2006, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció Territorial de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
4. La instal·lació ha de complir totes les obligacions que establisca en matèria d'accidents greus el RD 1254/99, en el sentit del que estableixen els informes emesos pel Servei Territorial d'Indústria i Seguretat Industrial i per la Direcció General de Prevenció, Extinció d'Incendis i Emergències de la conselleria de Governació.  
En tot allò no especificat en aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica i acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.   
Huité. Vista la proposta de la Comissió Territorial d'Anàlisi Ambiental Integrat reunida en sessió ordinària de data 14 de desembre de 2007, s'adopta aquesta resolució:  
Concedir a Infinita Renovables de Castellón, SA l'autorització ambiental integrada per a la instal·lació de la planta de biodièsel, referent al Projecte bàsic per a la sol·licitud d'autorització ambiental integrada d'una planta de biodièsel, de gener de 2007 i subscrit per Joaquin León Molina. Aquesta instal·lació queda inscrita en el Registre General d'Instal·lacions AAI de la Comunitat Valenciana amb el número 109/07/AAI/CV, condicionada al compliment dels requisits anteriorment descrits en les consideracions d'aquesta resolució.  
Contra aquesta resolució, que no esgota la via administrativa, es pot presentar recurs d'alçada davant del director general per al Canvi Climàtic de la conselleria de Medi Ambient, Aigua, Urbanisme i Habitatge, en el termini d'un mes des de l'endemà a la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Castelló de la Plana, 14 de desembre de 2007.- El director territorial: Jorge Traver de Juan.